1918թ. հունիսին Հայաստանի Հանրապետությունը ծնունդ առավ 12 հազար քառակուսի կիլոմետր տարածքով: Հանրապետության տարածքը ճշգրիտ չէր կարող լինել հենց 12 հազար քառակուսի կիլոմետրը, քանի որ Բաթումի պայմանագրով միայն որոշվել էր սահմանագիծը մի կողմից Օսմանյան կայսրության, մյուս կողմից` Վրաստանի, Հայաստանի և Ադրբեջանի միջև, ինչպես նշվում և մանրամասնվում է այդ պայմանագրի երկրորդ հոդվածում: Այսպիսով, 12 հազար քառակուսի կիլոմետրը մոտավոր թիվ է, քանի որ ճշտված չէին սահմանները նորանկախ Հայաստանի, Վրաստանի և Ադրբեջանի միջև: